
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 505 


24 Απριλίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός ανωτάτου ορίου έκδοσης εγγυητικών επι¬ 


στολών από την ΤΡΑΠΕΖΑ ΡΡΟΒΑΝΚΑ.Ε. 1 

Σύσταση, συγκρότηση και ορισμός μελών Ομάδας Ερ¬ 
γασίας για τη μετάβαση του Δημοσιονομικού Το¬ 
μέα στο Ευρώ και καθορισμός αμοιβής. 2 

Διαδικασία χρέωσης, είσπραξης, διαχείρισης, ελέγ¬ 
χου και παρακολούθησης Ειδικών Λογαριασμών 
«Τελών Εκσυγχρονισμού και Ανάπτυξης Αερολιμέ¬ 
νων (Τ.Ε.Α.Α)» - ρυθμίσεις ειδικών εξαιρέσεων. 3 

Έγκριση τροποποίησης τον κανονισμών αμοιβαίων κε¬ 
φαλαίων που διαχειρίζεται η εταιρεία «ΑΤΤΙΚΗ ΑΕ- 

ΔΑΚ». 4 

Τροποποίηση κανονισμού σπουδών της Εθνικής Σχο¬ 
λής Δημόσιας Διοίκησης. 5 


ΑΠΟΦΑΣΕΙ Σ 

Αριθ. 2/16592/0025 (1) 

Καθορισμός ανωτάτου ορίου έκδοσης εγγυητικών επι¬ 
στολών απάτην ΤΡΑΠΕΖΑ ΡΒΟΒΑΝΚΑΈ. 

Ο ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις της παραγράφου 1 του άρθρου τρίτου 
του νόμου 2441/96(ΦΕΚ Α’256/96) «Κύρωση της από 
8.8.96 Σύμβασης μεταξύ του Ελληνικού Δημοσίου και της 
Εθνικής Τράπεζας της Ελλάδος και άλλες διατάξεις». 

2) Το Π.Δ. 284/1988 «Οργανισμός του Υπουργείου Οι¬ 
κονομικών» (ΦΕΚΑ’ 128/88). 

3) Την αριθμ. 2/38554/0004/23-5-00 (ΦΕΚ Β’703/7-6- 
2000) απόφαση του Υφυπουργού Οικονομικών «Μεταβί¬ 
βαση αρμοδιοτήτων και της εξουσίας να υπογράφουν με 
«Εντολή Υφυπουργού» στο Γενικό Γραμματέα Δημοσιο¬ 
νομικής Πολιτικής, στους Γενικούς Δ/ντές και στους Προϊ¬ 
σταμένους Διευθύνσεων και Τ μημάτων του Γ ενικού Λογι¬ 
στηρίου του Κράτους». 

4) Την απόφαση μας 2028691/4534/3.8.95 «Καθορισμός 
ανωτάτου ορίου έκδοσης εγγυητικών επιστολών από τις 


τράπεζες που γίνονται δεκτές από το Δημόσιο και τα 
Ν.Π.Δ.Δ. σε διαγωνισμούς ή Συμβάσεις για εκτέλεση έρ¬ 
γων, προμήθειες κ.λ.π.» 

5) Το από 20-3-2002 έγγραφο της ανωτέρω Τράπεζας 
με το οποίο ζητά τον επανακαθορισμό του ανωτάτου ορί¬ 
ου έκδοσης των εγγυητικών της επιστολών. 

6) Τη δραστηριότητα της Τράπεζας όπως εμφανίζεται 
σήμερα. 

7) Το γεγονός ότι από την απόφαση αυτή δεν προκαλείται 
δαπάνη σε βάρος του Κρατικού Προϋπολογισμού, απο¬ 
φασίζουμε: 

Καθορίζουμε το ανώτατο όριο έκδοσης Εγγυητικών 
Επιστολών της ΤΡΑΠΕΖΑΣ ΡΒΟΒΑΝΚ ΑΈ. στο ποσό των 
τριών εκατομμυρίων τριακοσίων χιλιάδων ΕΥΡΩ 
(3.300.000), με τους όρους και τις προϋποθέσεις βάσει 
των οποίων παρέχονται από τις Τράπεζες που λειτουρ¬ 
γούν στην Ελλάδα εγγυήσεις στο Δημόσιο και τα Νομικά 
Πρόσωπα Δημοσίου Δικαίου για εκτέλεση έργων, προμή¬ 
θειες κ,λ.π. (απόφασή μας 2028691/4354/3.8.95). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Απριλίου 2002 
Με εντολή Υπουργού 

Ο Γ ενικός Γ ραμματέας Δημοσ/κής Πολιτικής 
I. ΚΟΥΣΟΥΛΑΚΟΣ 

-♦- 

Αριθ. 2/21903/0004 (2) 

Σύσταση, συγκρότηση και ορισμός μελών Ομάδας Εργα¬ 
σίας για τη μετάβαση του Δημοσιονομικού Τομέα στο 
Ευρώ και καθορισμός αμοιβής. 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 34του Ν. 1914/90 «Εκσυγχρονισμός και 
ανάπτυξη του δημόσιου τομέα και της κεφαλαιαγοράς, 
φορολογικές ρυθμίσεις και άλλες διατάξεις» (Α.178). 

β) Του άρθρου 13 του Ν. 2346/95 «Δαπάνες κίνησης των 
μετακινουμένων προσώπων με εντολή του Δημοσίου 
εντός και εκτός της επικράτειας για εκτέλεση υπηρεσίας 
και άλλες διατάξεις» (Α.229). 

γ) Του άρθρου 5 του Ν. 2026/92 «Ρύθμιση θεμάτων ορ¬ 
γάνωσης και προσωπικού της δημόσιας διοίκησης και άλ- 

λες διατάξεις» (Α.43), όπως συμπληρώθηκε μετηνπαρ. 1 
του άρθρου 23του Ν. 2085/92 (Α.170). 

δ) Των άρθρων 89 και 128 του Π.Δ. 284/88 «Οργανισμός 
Υπουργείου Οικονομικών» (Α 128), όπως τροποποιήθηκε 
μεταγενέστερα. 

ε) Του άρθρου 29 του Ν. 1558/85 (Α.137) το οποίο προ- 
σετέθη με το άρθρο 27 του Ν. 2081/92 (Α.154) και τροπο¬ 
ποιήθηκε με το άρθρο 1 παρ. 2α του Ν. 2469/97 (Α.38). 

στ) Του άρθρου 19 του Ν. 2470/97 «Αναμόρφωση μι¬ 
σθολογίου προσωπικού της Δημόσιας Διοίκησης και άλ¬ 
λες συναφείς διατάξεις» (ΕΚ 40/Α/97). 

2. Την αριθμ. 1113926/1557/Α0006/11.12.2001 απόφα¬ 
ση του Υπουργού Οικονομίας και Οικονομικών περί μετα¬ 
βίβασης αρμοδιοτήτων και εξουσίας να υπογράφουν «Με 
εντολή Υπουργού» στο Γενικό Γραμματέα κ.λπ. (ΦΕΚ 
1703/Β718.12.2001). 

3. Το γεγονός ότι από τις διατάξεις της απόφασης αυ¬ 
τής προκαλείται δαπάνη 55.400 ευρώ για την εφάπαξ 
αμοιβή των μελών της ομάδας εργασίας, η οποία θα βα¬ 
ρύνει τις πιστώσεις του εκτελούμενου Προϋπολογισμού 
Εξόδων του Υπουργείου Οικονομίας και Οικονομικών 
έτους 2002 (Ειδ. Φορέας 23/140 ΚΑΕ 0515). 

4. Το αριθμ. 2/70674/3.12.2001 έγγραφο της Δ23-Δημο- 
σίου Χρέους. 

5. Την υφιστάμενη ανάγκη για την ολοκλήρωση της με¬ 
τάβασης του Δημοσιονομικού Τομέα στο Ευρώ. 

6. Την αριθμ. 2/3147/0004/21.1.2002 απόφαση του 
Υπουργού Οικονομίας και Οικονομικών «Παράλληλη 
άσκηση καθηκόντων Γενικού Διευθυντή», αποφασίζουμε: 

Α. Συνιστούμε στο Γ ενικό Λογιστήριο του Κράτους ομά¬ 
δα εργασίας για τη μετάβαση του Δημοσιονομικού Τομέα 
στο ΕΥΡΩ και ορίζουμε ως μέλη αυτής τους εξής: 

1. Μαρία Παπαδονικολάκη, Προϊσταμένη στη Δ23- 
Δ/νση Δημοσίου Χρέους, ως Συντονίστρια. 

2. Βιολέττα Καρακατσάνη-Κονίδα, Προϊσταμένη στη 
Δ26-Συντονισμού και Ελέγχου Εφαρμογής Δημοσιολογι- 
στικών Διατάξεων. 

3. Ιωάννη Μπαλαντίνα, Προϊστάμενο στη Δ4-Προσωπι- 
κού. 

4. Ελευθέριο Φούκα, Προϊστάμενο στη Δ49-Χρηματο- 
δοτικού Προγραμματισμού και Διαχείρισης Κρατικών 
Διαθεσίμων. 

5. Ευστράτιο Παπαδουλάκη, Προϊστάμενο στη Δ46- 
Ελέγχου και Εντολής Πληρωμής Στρατιωτικών και Πολε¬ 
μικών Συντάξεων. 

6. Χρήστο Ντούσκα, Προϊστάμενο στη Δ47-Συνταξιοδο- 
τικής Νομοπαρασκευαστικής Εργασίας, Ενστάσεων και 
Προσφυγών. 

7. Γεώργιο Ξύδη, Προϊστάμενο στη Δ43-Κανονισμού 
Συντάξεων Υπαλλήλων Ν.Π.Δ.Δ. και Ειδικών Κατηγοριών. 

8. Σοφία Μαρούγκα, με βαθμό Διευθυντή στη Δ25- Κί¬ 
νησης Κεφαλαίων Εγγυήσεων Δανείων και Αξιών. 

9. Ελένη Θαλασσινάκη, με βαθμό Διευθυντή στη Δ21- 
Επεξεργασίας Σχεδίων Νόμων και Προεδρικών Διαταγ¬ 
μάτων. 

10. Κωνσταντίνο Παύλου, Προϊστάμενο Γ Τμήματος 
στη Δ45-Ελέγχου και Εντολής Πληρωμής Πολιτικών Συ¬ 
ντάξεων. 

11. Κωνσταντίνο Σπηλιωτόπουλο, Προϊστάμενο Ε' Τμή¬ 
ματος στη Δ20-Προϋπολογισμού. 

12. Γρηγόριο Φλωράτο, Προϊστάμενο Α' Τμήματος της 
Δ23-Δ/νσης Δημοσίου Χρέους. 


13. Κωνσταντίνο Αναστασίου, Προϊστάμενο Β' Τμήμα¬ 
τος στη Δ23-Δημοσίου Χρέους. 

14. Παναγιώτη Ευσταθίου, Προϊστάμενο Α' Τμήματος 
στη Δ4-Προσωπικού. 

15. Παναγιώτη Δέλλιο, Προϊστάμενο Δ' Τμήματος στη 
Δ23-Δημοσίου Χρέους. 

16. Χριστίνα Νικολακοπούλου, Προϊσταμένη Γ Τμήμα¬ 
τος στη Δ23-Δημοσίου Χρέους. 

17. Γεώργιο Χρήστου, Προϊστάμενο Β' Τμήματος στη 
Δ4-Προσωπικού. 

18. Σπυριδούλα Ιωάννου, Προϊσταμένη Β' Τμήματος 
στη Δ49-Χρηματοδοτικού Προγραμματισμού και Διαχεί¬ 
ρισης Κρατικών Διαθεσίμων. 

19. Μαρία Ντασιακλή, με βαθμό Α'/ΔΕ στη Δ23-Δημοσί- 
ου Χρέους. 

20. Δημήτριο Ντάσιο, με βαθμό Α'/ΠΕ στη Δ23-Δημοσί- 
ου Χρέους. 

21. Ζαχαρούλα Ντρένη, με βαθμό Δ'/ΠΕ στη Δ23-Δημο- 
σίου Χρέους. 

22. Γεώργιο Σάμαρη, με βαθμό Α'/ΔΕ στη Δ23-Δημοσί- 
ου Χρέους. 

23. Παναγιώτα Σαραντοπούλου, με βαθμό Β'/ΔΕ στη 
Δ23-Δημοσίου Χρέους. 

24. Κωνσταντίνο Τσάμη, με βαθμό Β'/ΔΕ στη Δ23-Δημο- 
σίου Χρέους. 

25. Εμμανουήλ Δερμιτζάκη, με βαθμό Β'/ΔΕ στη Δ23- 
Δημοσίου Χρέους. 

26. Ελένη Κωσταρά, με βαθμό Β'/ΔΕ στη Δ23-Δημοσίου 
Χρέους. 

27. Ιουλία Γιαννούλα, με βαθμό Β'/ΔΕ στη Δ23-Δημοσί- 
ου Χρέους. 

28. Χρήστο Τζώρτζη, με βαθμό Α'/ΠΕ στη Δ20-Προϋπο- 
λογισμού. 

29. Χρήστο Γιαννακόπουλο, με βαθμό Α'/ΠΕ στη Δ20- 
Προϋπολογισμού. 

30. Ευανθία Ιωάννου, με βαθμό Β'/ΠΕ στη Δ22-Μισθο- 
λογίου. 

31. Βασίλειο Πέτσα, με βαθμό Β'/ΠΕ στη Δ22-Μισθολο- 
γίου. 

32. Στυλιανό Μαραβελάκη, με βαθμό Α'/ΠΕ στη Δ23-Δη- 
μοσίου Χρέους. 

33. Φραγκούλη Κατσούρη, με βαθμό Α'/ΠΕ στη Δ23-Δη- 
μοσίου Χρέους. 

34. Γεώργιο Ντίνα, με βαθμό Γ/ΠΕ στη Δ24-Λογαρια- 
σμώντου Δημοσίου. 

35. Κωνσταντίνο Μπλάνο, με βαθμό Β'/ΠΕ στη Δ25-ΚΪ- 
νησης Κεφαλαίων, Εγγυήσεων Δανείων και Αξιών. 

36. Ευάγγελο Πέππα, με βαθμό Δ'/ΠΕ στη Δ25- Κίνησης 
Κεφαλαίων, Εγγυήσεων Δανείων και Αξιών. 

37. Βασιλική Βεργαδή, με βαθμό Α'/ΠΕ στη Δ26-Συντο- 
νισμού και Ελέγχου Εφαρμογής Δημοσιολογιστικών Δια¬ 
τάξεων. 

38. Ευγενία Λιατσοπούλου, με βαθμό Α'/ΠΕ στη Δ26- 
Συντονισμού και Ελέγχου Εφαρμογής Δημοσιολογιστι- 
κών Διατάξεων. 

39. Παναγιού Σπυροπούλου, Προϊσταμένη Α' Τμήματος 
στη Δ39-Ν.Π.Δ.Δ. 

40. Δήμητρα Φράγκου, με βαθμό Α'/ΠΕ στη Δ39- 

Ν.Π.Δ.Δ. 

41. Νικόλαο Κράκαρη, με βαθμό Β'/ΠΕ στη Δ39- 

Ν.Π.Δ.Δ. 

42. Γεώργιο Γεωργουλάκη, με βαθμό Β'/ΤΕ στη Δ40Όι- 
κονομικού. 

43. Νικόλαο Τουμάση, με βαθμό Β'/ΠΕ στη Δ40Όικονο- 
μικού. 

44. Πολυξένη Μιχαήλ, Ειδικό Επιστήμονα στη Δ41-Δη¬ 
μοσιονομικών Σχέσεων με Ε.Ε. 

45. Ελένη-Στυλιανή Ρωμαϊδου, Προϊσταμένη Α'Τμήμα¬ 
τος στη Δ41-Δημοσιονομικών Σχέσεων με Ε.Ε. 

46. Νικόλαο Χριστοδούλου, Προϊστάμενο Β' Τμήματος 
στη Δ42-Κανονισμού Πολιτικών Συντάξεων. 

47. Μαρία Φραγκιά, Προϊσταμένη Β'Τμήματος στηΔ47- 
Συνταξιοδοτικής- Νομοπαρασκευαστικής Εργασίας, Εν¬ 
στάσεων και Προσφυγών. 

48. Νικόλαο Κωστούλα, με βαθμό Α'/ΠΕ στη Δ49-Χρη- 
ματοδοτικού Προγραμματισμού και Διαχείρισης Κρατι¬ 
κών Διαθεσίμων. 

49. Παναγιώτη Βασιλόπουλο, με βαθμό Α'/ΠΕ στη Δ49- 
Χρηματοδοτικού Προγραμματισμού και Διαχείρισης 
Κρατικών Διαθεσίμων. 

50. Γεώργιο Λάνη, με βαθμό Β'/ΠΕ στη ΔδΟΈκκαθάρι- 
σης Ελέγχου και Εντολής Πληρωμής Αποδοχών. 

51. Σωτηρία Τσατσούλη, με βαθμό Α'/ΔΕ στη ΔδΟ-Εκκα- 
θάρισης Ελέγχου και Εντολής Πληρωμής Αποδοχών. 

52. Σταυρούλα Νικολουλέα, με βαθμό Διευθυντή, Συ¬ 
ντονιστή Δημοσιονομικό Ελεγκτή. 

53. Νικόλαο Τσικρικό, με βαθμό Β'/ΤΕ στην Υ.Δ.Ε. 
Υπουργείου Εθνικής Οικονομίας. 

54. Ελένη Παπασπύρου, με βαθμό Α'/ΠΕ στην Υ.Δ.Ε. Νο¬ 
μαρχίας Αθηνών. 

55. Αικατερίνη Θεοχάρη, με βαθμό Α'/ΠΕ στην Υ.Δ.Ε. 
Νομαρχίας Αθηνών. 

56. Γεώργιο Κατηφόρη, με βαθμό Α'/ΔΕ στηΔ4-Προσω- 
πικού. 

57. Σταυρούλα Αλεξοπούλου, με βαθμό Α'/ΔΕ1 στη Δ4- 
Προσωπικού. 

58. Αλκιβιάδη Μαρέ, με βαθμό Β'/ΠΕ στη Δ46-Ελέγχου 
και Εντολής Πληρωμής Στρατιωτικών και Πολεμικών Συ¬ 
ντάξεων. 

59. Αθανάσιο Γλύκο, με βαθμό Β'/ΠΕ στη Δ20-Προϋπο- 
λογισμού. 

60. Βασίλειο Κοντόλαιμο, Νομικό Σύμβουλο του Υπουρ¬ 
γού Οικονομικών. 

61. Νικόλαο Βούτσα, Δικηγόρο Νομικό Σύμβουλο του 
Υφυπουργού Οικονομικών. 

62. Αθανάσιο Κόκκινο με βαθμό Β'/ΠΕ στη Δ39-Ν.Π.Δ.Δ. 

63. Ιωάννη Αργύρη, με βαθμό Α'/ΠΕ στη Δ23-Δημοσίου 
Χρέους. 

Β. Έργο της παραπάνω ομάδας εργασίας είναι: 

α. η προετοιμασία του θεσμικού πλαισίου (έκδοση σχε¬ 
τικών αποφάσεων) και των λογιστικών και πληροφορικών 
συστημάτων, για την ομαλή μετατροπή των δανειακών 
συμβάσεων σε ευρώ. 

β. η επιλογή της μεθοδολογίας επανέκφρασης των δα¬ 
νειακών συμβάσεων σε ευρώ και ο λεπτομερής σχεδια- 
σμός των ενεργειών που απαιτούνται για την ολοκλήρω¬ 
ση του έργου. Αυτό απαιτεί τη συνεχή μελέτη της εμπει¬ 
ρίας των άλλων χωρών της ζώνης ευρώ. 

γ. η προετοιμασία για την εξυπηρέτηση των παραπάνω 
δανείων αποκλειστικά σε ευρώ από 1/1/2002 (αναπρο¬ 
σαρμογή συστημάτων, έκδοση εντολών εξυπηρέτησης 
σε ευρώ κ.λπ.). 

δ. η έκδοση ισοζυγίου δημοσίου χρέους αποκλειστικά 
σε ευρώ καθώς καιη αναμόρφωση όλωντωντηρουμένων 
βιβλίων και συστημάτων για να λειτουργήσουν στο νέο 
περιβάλλον ευρώ. 


ε. η παροχή οδηγιών προς τους εμπλεκόμενους φορείς 
(τράπεζες, θεματοφύλακες, θεσμικούς επενδυτές) του 
εσωτερικού και εξωτερικού για τις λεπτομέρειες της δια¬ 
δικασίας επανέκφρασης και εξυπηρέτησης των δανείων. 

στ. η συμμετοχή σε συναντήσεις με την Ένωση Ελληνι¬ 
κών Τραπεζών και την Τράπεζα της Ελλάδος για το καθε¬ 
στώς των τραπεζικών αργιών στην Ελλάδα μετά την υιο¬ 
θέτηση του συστήματος ΤΑΒΘΕΤ. 

ζ. η έκδοση υπουργικών αποφάσεων, η υλοποίηση αυ¬ 
τών και ο έλεγχος των τελικών αποτελεσμάτων μετά την 
1.1.2002, ημερομηνία κυκλοφορίας του Ευρώ σε φυσική 
μορφή και ως επισήμου νομίσματος της χώρας. 

η. σύνταξη, έκδοση και διανομή ενημερωτικών εντύπων 
προς τους υπαλλήλους του Γ.Λ.Κράτους, τους συνταξι¬ 
ούχους του Δημοσίου και όλους τους εμπλεκόμενους φο¬ 
ρείς του Δημόσιου Τομέα (Ασφαλιστικά Ταμεία, Οργανι¬ 
σμούς του Δημοσίου κ.λπ.). 

θ. παρακολούθηση και εποπτείατου έργου παραλαβής 
και καταμέτρησης των δραχμών που αποσύρονται σε 
κέρματα και χαρτονομίσματα. 

ι. παρακολούθηση των λογαριασμών του Δημοσίου σε 
συνεργασία με την Τράπεζα της Ελλάδος, ύστερα από 
την υιοθέτηση του Ευρώ ως επισήμου νομίσματοςτης χώ- 
ρας. 

ια. επίλυση προβλημάτων που ανακύπτουν από την 
εφαρμογή και ερμηνεία των εγκυκλίων που προβλέπουν 
την υλοποίηση του όλου έργου μετάβασης του Δημοσιο¬ 
νομικού Τομέα στο Ευρώ, την αποτύπωση των σχετικών 
εγγραφών στα λογιστικά βιβλία του Γ.Λ.Κράτους, όσον 
αφορά τους λογαριασμούς του Δημοσίου, το Δημόσιο 
Χρέος, τον Κρατικό Προϋπολογισμό, την καταβολή συ¬ 
ντάξεων του Δημοσίου και την παροχή οδηγιών προς τις 
οικονομικές υπηρεσίες καιλοιπούς φορείςτου Δημοσίου. 

Γ. Η ομάδα εργασίας, η οποία εργάζεται εντατικά από 
1.9.2001, θα περατώσει το έργο της στις 30.4.2002. 

Δ. Η συνολική αμοιβή για κάθε μέλος της εν λόγω ομά¬ 
δας εργασίας, η οποία θα συνεδριάζει εντός του κτιρίου 
του Γ.Λ.Κράτους (Πανεπιστημίου 37) εκτός των ωρών ερ¬ 
γασίας, καθορίζεται σε 880 ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 16 Απριλίου 2002 
Με εντολή Υπουργού 

Ο Γ ενικός Γ ραμματέας Δημ/κής Πολιτικής 
ΙΩΑΝΝΗΣ ΚΟΥΣΟΥΛΑΚΟΣ 

-♦- 

Αριθ.ΔΙΙ/Β-Γ/14511/5741 (3) 

Διαδικασία χρέωσης, είσπραξης, διαχείρισης, ελέγχου 
και παρακολούθησης Ειδικών Λογαριασμών «Τελών 
Εκσυγχρονισμού και Ανάπτυξης Αερολιμένων 
(Τ.Ε.Α.Α)» - ρυθμίσεις ειδικών εξαιρέσεων. 

ΟΙ ΥΠΟΥΡΓΟΙ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Το Ν.Δ. 714/70 (ΦΕΚ/Α/238/5-7.11.1970) περί Οργά¬ 
νωσης της Υ. Π. Α. 

2. Τον Ν.1340/83 (ΦΕΚ/Α/35/18-3-1983) περί τροποποι- 
ήσεωςτου Ν.Δ. 714/70 

3. Το Π.Δ.56/89 (ΦΕΚ/Α/28/1-2-1989) περί Οργανισμού 

ΥΠΑ, όπως τροποποιήθηκε με τις διατάξεις των Π.Δ. 
439/89 (ΦΕΚ/Α/190/29-8-1989), 35/93 (ΦΕΚ/Α/13/9-2- 
1993, και 80/96 (ΦΕΚ/Α/62/11-4-1996) 

4. Το Π.Δ. 356/74 (ΦΕΚ/Α/90/5-4-1974) περί Κώδικα Ει- 
σπράξεως Δημοσίων Εσόδων (Κ.Ε.Δ.Ε) 

5. Τον Ν.2065/92 - άρθρο 40 (ΦΕΚ/Α/113/30-6-1992)πε- 
ρί Επιβολής τέλους εκσυγχρονισμού και ανάπτυξης αε¬ 
ροδρομίων, όπως τροποποιήθηκε με το άρθρο 27 του Ν. 
2668/98 (ΦΕΚ/Α/282/18-12-1998), με το άρθρο 16 του Ν. 
2892/01 (ΦΕΚ/Α/46/9-3-2001) και με το άρθρο 46 του Ν 
2963/01 (ΦΕΚ/Α/268/23-11-2001) 

6. Τον Ν 2523/97 - άρθρο 3 (ΦΕΚ/Α/179/11-9-1997) περί 
Διοικητικών και ποινικών κυρώσεων στην φορολογική νο¬ 
μοθεσία και άλλων διατάξεων και 

7. Τον Ν.2362/95 (ΦΕΚ/Α/247/27-11-1995) περί Δημοσί¬ 
ου Λογιστικού, Ελέγχου και Δαπανών του Κράτους και άλ¬ 
λες διατάξεις 

8. Τον Ν. 1815/88 (ΦΕΚ/Α/250/11-11-1988) περί «Κώδικα 
Αεροπορικού Δικαίου» και το άρθρο 189 αυτού, όπως αυ¬ 
τό τροποποιήθηκε με το πέμπτο άρθρο του Ν. 2338/95 
(ΦΕΚ/Α/202/14-9-1995), με το οποίο κυρώθηκε η σύμβα¬ 
ση για την ανάπτυξη του νέου Διεθνούς Αεροδρομίου στα 
Σπάτα 

9. Το Π.Δ.16/89 περί «Κανονισμού λειτουργίας Δ.Ο.Υ. 
και των Τοπικών Γραφείων και καθήκοντα υπαλλήλων» 

10. Τον Ν. 2771 /99(ΦΕΚ/Α/280/16-12-1999) περί Ειδι¬ 
κών Λογαριασμών και άλλων διατάξεων 

11. Την με αριθμό 1100956/0643-25/0016/12-10-92 
Υπουργική Απόφαση (Υπουργού Οικονομικών περί Διαδι¬ 
κασιών είσπραξης του Τέλους Εκσυγχρονισμού και Ανά¬ 
πτυξης Αεροδρομίων όπως τροποποιήθηκε με τις 
1069898/4224-25/0016/9-7-1993 , 1047301/3892-0016/2- 
8-94 και 1101157/6639/0016/22-12-2000 (ΦΕΚ/Β/52/24-1- 
2001) σχετικές Αποφάσεις 

12. Την με αριθμό 1100383/1330/Α0006/31 -10-2001 
Κοινή Απόφαση Πρωθυπουργού και Υπουργού Οικονομι¬ 
κών (ΦΕΚ/Β/1485/31-10-2001) περίανάθεσης αρμοδιοτή¬ 
των του Υπουργού Οικονομικών στους Υφυπουργούς Οι¬ 
κονομικών 

13. Την με αριθμό ΥΠΑ/Δ11/Β/36977/14714/5-9-2001 
(ΦΕΚ/Β/1218/19-9-2001) Κοινή Υπουργική Απόφαση του 
Υπουργού Οικονομικών και Υπουργού Μεταφορών & Επι¬ 
κοινωνιών περί Επανασύστασης ειδικών λογαριασμών και 
καθορισμός κίνησης αυτών 

14. Την με αριθμό 1023355/1059-25/0016/5-5-1998 
Απόφαση Υφυπουργού Οικονομικών περί Καθορισμού 
τύπου εγγυητικής επιστολής 

15. Την με αριθμό ΥΠΑ/Δ11/Γ/22081/10061/30-5-97 Κοι¬ 
νή Υπουργική Απόφαση των Υπουργών Οικονομικών και 
Μεταφορών & Επικοινωνιών περί Καθορισμού Δικαιού¬ 
χων Τελών Δικαιωμάτων και λοιπών επιβαρύνσεων 

16. Την με αριθμό ΥΠΑ/Δ11/Γ/1140/416/12-1-98 
(ΦΕΚ/34/Β/23-1-1998) Κοινή Υπουργική Απόφαση των 
Υπουργών Οικονομικών και Μεταφορών & Επικοινωνιών 
περί Απαγόρευσης Απογείωσης Αεροσκαφών 

17. Την με αριθμό Δ3/Β/19988/3555/12-5-1999 
(ΦΕΚ/891/Β/26-5-1999) απόφαση Διοικητού ΥΠΑ περί κα¬ 
θορισμού Διαδικασίας κράτησης αεροσκάφους λόγω 
οφειλών από Τέλη Δικαιώματα και Επιβαρύνσεις 

18. Την ανάγκη αναμόρφωσης των ανωτέρω με αριθ 11 
αναφερομένων αποφάσεων, λόγω των νέων νομοθετικών 
ρυθμίσεων. 


19. Το γεγονός ότι με την έκδοση της εν λόγω απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

Καθορίζουμε διαδικασία χρέωσης, είσπραξης, διαχείρι¬ 
σης, ελέγχου και παρακολούθησης ειδικών λογαριασμών 
Τελών Εκσυγχρονισμού και Ανάπτυξης Αερολιμένων 
(Τ.Ε.Α.Α) και ρυθμίζουμε τις ειδικές εξαιρέσεις από την 
υποχρέωση καταβολής αυτού ως εξής: 

ΑΡΘΡΟ 1 

ΕΠΙΒΟΛΗ ΤΟΥ ΤΕΛΟΥΣ ΕΚΣΥΓΧΡΟΝΙΣΜΟΥ ΚΑΙ ΑΝΑ¬ 
ΠΤΥΞΗΣ ΑΕΡΟΛΙΜΕΝΩΝ 

Επιβάλλεται ΤΕΛΟΣ ΕΚΣΥΓΧΡΟΝΙΣΜΟΥ ΚΑΙ ΑΝΑΠΤΥ¬ 
ΞΗΣ ΑΕΡΟΛΙΜΕΝΩΝ (Τ.Ε.Α.Α), σε κάθε επιβάτη άνω των 
πέντε (5) ετών , ο οποίος αναχωρεί από τους ελληνικούς 
αερολιμένες που υφίστανται ή που θα ιδρυθούν, το οποίο 
κατατίθεται στους εκτός Προϋπολογισμού λογαρια¬ 
σμούς, (υπ’ αριθ. 13 σκεπτικού), 

Α.-12 ΕυΒΟ για επιβάτες με τελικό προορισμό αερολι¬ 
μένες χωρών μελών της Ευρωπαϊκής 

Ένωσης (Ε.Ε.) και του Ευρωπαϊκού Οικονομικού Χώ¬ 
ρου ( Ε.Ο.Χ. - στον οποίον ανήκουν Νορβηγία, Ισλανδία, 
Λιχτενστάιν),. 

Β.- 22 ΕΙΙΒΟ για επιβάτες με τελικό προορισμό αερολι¬ 
μένες χωρών εκτός Ευρωπαϊκής Ένωσης 

ΑΡΟΡΟ 2 

ΥΠΟΛΟΓΙΣΜΟΣ ΤΟΥ ΤΕΛΟΥΣ ΑΝΑΧΩΡΟΥΝΤΟΣ ΕΠΙΒΑ¬ 
ΤΗ 

1. Ο υπολογισμός του τέλους αυτού γίνεται σε ΕΥΡΩ. 

2. Για τον υπολογισμό του τέλους αυτού σε ξένο νόμι¬ 
σμα, αναγνωρισμένου από την ΤΡΑΠΕΖΑ ΕΛΛΑΔΟΣ, λαμ- 
βάνεται υπόψη η ισοτιμία αυτού προς το ΕΥΡΩ. 

3. Με Κοινή Υπουργική Απόφαση των Υπουργών Οικο¬ 
νομικών και Μεταφορών & Επικοινωνιών αναπροσαρμό¬ 
ζονται οι τιμές του Τέλους, τα ποσοστά και ο τρόπος διά¬ 
θεσής του. 

ΑΡΘΡΟ 3 

ΧΡΕΩΣΗ - ΕΙΣΠΡΑΞΗ 

1. Κάθε επιβάτης που βαρύνεται με το Τ.Ε.Α.Α. το κατα¬ 
βάλει στην αεροπορική εταιρεία (ή τον νόμιμο εκπρόσω¬ 
πό της), πριν την αναχώρησή του από ελληνικό αεροδρό¬ 
μιο, μέσω του εισιτηρίου του, ή άλλου παραστατικού στην 
περίπτωση των ιδιωτικών αεροσκαφών. 

2. Το Τέλος εισπράττεται από τις Αεροπορικές Εταιρεί¬ 
ες για λογαριασμό του Ελληνικού Δημοσίου και αποδίδε¬ 
ται κατά περίπτωση σε μηνιαία βάση ή επιτοπίως πριν την 
αναχώρηση του αεροσκάφους. 

3. Η ΥΠΑ χρεώνει τις αεροπορικές εταιρείες με το ποσό 
του Τ.Ε.Α.Α. που προεισπράχθηκε από τους επιβάτες και 
ελέγχειτην απόδοσή του στους αντίστοιχους ειδικούς λο¬ 
γαριασμούς 

4. Οι όροι σύμφωνα με τους οποίους οι εταιρείες κατα¬ 
βάλλουν κατά περίπτωση το Τέλος, σε μηνιαία βάση ή επι¬ 
τόπια, καθορίζονται από την ΥΠΑ. 

ΑΡΘΡΟ 4 

ΔΗΛΩΣΕΙΣ - ΑΡΧΕΙΑ - ΕΙΣΙΤΗΡΙΑ 

1. Κάθε αεροπορική εταιρεία, ή ο νόμιμος αντιπρόσω¬ 
πός της υποβάλλουν Δηλώσεις (ΠΑΡΑΡΤΗΜΑ I) προς την 

Δ.Ο.Υ ΦΑΕΕ ΑΘΗΝΩΝ και στην ΥΠΑ (Λογιστικό Εφοδια- 
στικό Κέντρο -ΛΕΚ), το αργότερο μέχρι την 25η μέρα κά¬ 
θε μήνα, μαζί με τα αντίγραφα των αποδείξεων κατάθε¬ 
σης του τέλους, που εκδίδονται από την ΤΡΑΠΕΖΑ ΕΛΛΑ¬ 
ΔΟΣ, και αποδεικνύουν την καταβολή του από τις 
αεροπορικές εταιρείες (ή τον νόμιμο εκπρόσωπό τους) σ’ 
αυτήν. Με τις εν λόγω Δηλώσεις δίδονται λεπτομέρειες 
για τους επιβάτες και τις αναχωρήσεις αεροσκαφών, και 
κάθε άλλη σχετική λεπτομέρεια για το τέλος αναχωρού- 
ντος επιβάτη ή την είσπραξη αυτού. 

2. Κάθε αεροπορική εταιρεία ή ο νόμιμος αντιπρόσω¬ 
πός της, τηρούν τα κατάλληλα αρχεία επιβατών όπως 
ονομαστικές καταστάσεις και αποκόμματα εισιτηρίων, 
όσων επιβιβάζονται σε αεροσκάφη που βρίσκονται υπό 
τον έλεγχό τους, καθώς και του ποσού των τελών που κα¬ 
ταβάλλονται σ’ αυτήν. Η ΥΠΑ μπορεί κατά πάντα χρόνο να 
επιθεωρεί με τα αρμόδια όργανα της και να λαμβάνει 
αντίγραφα αυτών των αρχείων ή τα αποκόμματα των εισι¬ 
τηρίων. 

ΑΡΘΡΟ 5 

ΠΛΗΡΩΜΕΣ - ΛΟΓΑΡΙΑΣΜΟΙ 

1. Κάθε αεροπορική εταιρεία (ή ο νόμιμος αντιπρόσω¬ 
πός της), στην οποία δίδεται έγκριση καταβολής του τέ¬ 
λους σε μηνιαία βάση, από την ΥΠΑ, υποχρεούται να κα¬ 
ταθέτει το εισπραττόμενο τέλος εκάστου μηνός εντός 
των πρώτων 20 ημερώντου επομένου μηνός απάτην ανα¬ 
χώρηση των επιβατών, στους προβλεπόμενους ειδικούς 
λογαριασμούς αερολιμένων, που τηρούνται στην ΤΡΑΠΕ¬ 
ΖΑ ΕΛΛΑΔΟΣ - ΤΜΗΜΑ ΣΧΕΣΕΩΝ ΜΕ ΤΟ ΔΗΜΟΣΙΟ, συ- 
νοδευόμενο με σχετική έγγραφη δήλωση, η οποία κοινο¬ 
ποιείται και στην ΥΠΑ (ΛΕΚ) και αναφέρει τα ποσά που κα¬ 
τατέθηκαν ανά αερολιμένα. 

2. Ο εκάστοτε δημόσιος ειδικός υπόλογος του αερολι¬ 
μένα καταθέτει το Τ.Ε.Α.Α., το οποίο εισέπραξε από τις 
αεροπορικές εταιρείες που υποχρεούνται σε επιτόπια κα¬ 
ταβολή, κατά τακτά χρονικά διαστήματα στον αντίστοιχο 
ειδικό λογαριασμό του αερολιμένα, που τηρείται στην 
ΤΡΑΠΕΖΑ ΕΛΛΑΔΟΣ. 

Στις περιοχές όπου δεν υπάρχει υποκατάστημα ή πρα¬ 
κτορείο της ΤΡΑΠΕΖΑΣ ΕΛΛΑΔΟΣ κατατίθενται: 

α.- είτε στην Δ.Ο.Υ. που υπάγεται ο αερολιμένας, η 
οποία με εντολή μεταφοράς, που κοινοποιείται στον ειδι¬ 
κό υπόλογο ΥΠΑ. αποστέλλει το ποσό στην ΤΡΑΠΕΖΑ ΕΛ¬ 
ΛΑΔΟΣ για πίστωση του ειδικού λογαριασμού, ή 

β.-σε τράπεζα του αερολιμένα ήτης περιοχής αυτού με 
το άνοιγμα λογαριασμού επ’ ονόματιτης ΥΠΑ και σύμφω¬ 
να με Διαδικασία που θα καθορισθεί με την έκδοση μετα¬ 
γενέστερης Κοινής Υπουργικής Απόφασης 

3. Η ΤΡΑΠ ΕΖΑ ΕΛΛΑΔΟΣ μετά την κατάθεση των ποσών 
πιστώνει τους αντίστοιχους ειδικούς λογαριασμούς. 

ΑΡΘΡΟ 6 

ΑΝΕΠΑΡΚΕΙΣ ΠΛΗΡΩΜΕΣ - ΛΗΨΗ ΜΕΤΡΩΝ 

1. Κάθε ανεπαρκής πληρωμή (μη απόδοση εισπραχθέ- 
ντωντελών ή μη χρέωση επιβάτη), 

που έγινε από την αεροπορική εταιρεία (ή το νόμιμο 
αντιπρόσωπο της), σε σχέση με τον ημερολογιακό μήνα, 
πρέπει να αναφέρεται αμέσως στην Δ.Ο.Υ. ΦΑΕΕ ΑΘΗ¬ 
ΝΩΝ και την ΥΠΑ με συμπληρωματική Δήλωση, και να κα¬ 
ταβάλλεται το οφειλόμενο ποσό, χωρίς άλλη καθυστέρη¬ 
ση, μαζί με το προβλεπόμενο πρόσθετο τέλος. 


2. Η ΥΠΑ, σε περίπτωση που η αεροπορική εταιρεία (ή ο 
νόμιμος αντιπρόσωπος της) υποβάλλει Δήλωση εκπρό¬ 
θεσμα, ανακριβή Δήλωση ή δεν υποβάλλει Δήλωση επι¬ 
βάλλει κατά τις κείμενες διατάξεις πρόσθετο τέλος. 

Επίσης έχει την αρμοδιότητα , μετά από σχετική προει¬ 
δοποίηση, να προβεί στην λήψη μέτρων, όπως: 

Α.- αλλαγή τρόπου καταβολής του Τέλους από την αε¬ 
ροπορική εταιρεία (ήτοννόμιμο εκπρόσωπό της), από μη¬ 
νιαία σε επιτόπια βάση. Στην περίπτωση αυτή η είσπραξη 
του τέλους γίνεται από τους δημόσιους ειδικούς υπολό¬ 
γους, πριν την αναχώρηση του αεροσκάφους. 

Β.- κατάπτωση των κατατιθεμένων στην ΥΠΑ Εγγυητι¬ 
κών Επιστολών 

Γ.- αποστολή χρηματικού καταλόγου ληξιπρόθεσμων 
οφειλών, στην αρμόδια για την φορολογία του υπόχρεου 
Δ.Ο.Υ. μέσω της ΥΠΑ, για βεβαίωση της συνολικά προσ¬ 
διοριζόμενης οφειλής (κύρια οφειλή + πρόσθετο τέλος για 
κάθε μήνα καθυστέρησης και μέχρι την ημερομηνία σύντα¬ 
ξης του τίτλου αυτού), χωριστά για κάθε αερολιμένα. 

Οι Δ.Ο.Υ. αποδίδουν τα εισπραττόμενα ποσά στους ει¬ 
δικούς λογαριασμούς της ΤΡΑΠΕΖΑΣ ΕΛΛΑΔΟΣ με εντο¬ 
λή μεταφοράς, και ενημερώνουν παράλληλα την ΥΠΑ 
(ΛΕΚ), για λογιστική παρακολούθηση .Σε περίπτωση, που 
εξοφλήθηκαν στην ΤΡΑΠΕΖΑ ΕΛΛΑΔΟΣ βεβαιωμένες 
οφειλές, ή διαπιστωθεί ότι δεν υφίσταται πλέον οφειλή, η 
ΥΠΑ (ΛΕΚ) συντάσσει κατά τα προβλεπόμενα απόφαση 
διαγραφής οφειλών ,την οποία αποστέλλει στην αρμόδια 
Δ.Ο.Υ., με κοινοποίηση στους ενδιαφερομένους. 

Δ.- επιβολή προστίμου, λόγω παραβάσεως σχετικής Αε- 
ρολιμενικής Διάταξης, έφ’ όσον η αεροπορική εταιρεία 
,που υποχρεούται σε επιτόπια καταβολή δεν εξοφλήσει 
την οφειλή της πριν την αναχώρηση του αεροσκάφους. 

Ε.- κράτηση του αεροσκάφους, βάσει του Ν. 1815/88 πε¬ 
ρί «Κώδικα Αεροπορικού Δικαίου» και το άρθρο 189 αυ¬ 
τού, όπως αυτό τροποποιήθηκε με το πέμπτο άρθρο του 
Ν. 2338/95. 

ΑΡΘΡΟ 7 

ΔΙΑΘΕΣΗ ΠΟΣΩΝ ΛΟΓΑΡΙΑΣΜΩΝ Τ.Α.Ε.Α. 

Τα ποσά από το εισπραττόμενο τέλος από αναχωρού- 
ντες επιβάτες των υφισταμένων αερολιμένων (πλην 
Δ.Α.Α) της χώρας, που κατατίθενται σε λογαριασμό 
Τ.Α.Ε.Α. διατίθενται κατά ποσοστό ογδόντα τοις εκατό 
(80%), σύμφωνα με τα οριζόμενα στις διατάξεις των εν 
ισχύ Νόμων, για : 

α.- την ανάπτυξη και εκσυγχρονισμό του αερολιμένα, 
στον οποίο αφορούν, ή και κάθε άλλο υφιστάμενο αερο¬ 
λιμένα ή και για την μελέτη, κατασκευή ανάπτυξη και λει¬ 
τουργία κάθε νέου αερολιμένα, εφ’ όσον αυτός υπόκειται 
στην διαχείριση του ίδιου φορέα. 

β.- την επιδότηση υποχρεώσεων παροχής δημόσιας 
υπηρεσίας που προβλέπονται από την εκάστοτε ισχύου- 
σα νομοθεσία στον τομέα των αεροπορικών μεταφορών. 

γ.- την ανάπτυξη και εκσυγχρονισμό της ζώνης πέριξ 
του χώρου του εκάστοτε αεροδρομίου. 

ΑΡΘΡΟ 8 

ΜΕΤΑΦΟΡΑ-ΔΙΑΘΕΣΗ ΠΙΣΤΩΣΕΩΝ 

1. Η άντληση ποσών από τους ειδικούς λογαριασμούς 
αερολιμένων για όλες τις περιπτώσεις εκταμίευσης γίνε¬ 
ται πάντοτε κατόπιν εντολής των Υπουργών Οικονομικών 
και Μεταφορών& Επικοινωνιών για την υλοποίηση σχετι¬ 
κής εισήγησης της ΥΠΑ 

2. Οι αναλήψεις ποσών από κάθε λογαριασμό δεν μπο¬ 
ρεί να υπερβαίνει το πιστωτικό υπόλοιπο αυτών 

3. Η άντληση ποσών από τους ειδικούς λογαριασμούς 
για τις περιπτώσεις που αφορούν αντιλογισμούς εγγρα¬ 
φών, λόγω επιστροφής αχρεωστήτως καταβληθέντος 
ποσού ή λόγω κατάθεσης σε λάθος λογαριασμό, γίνεται 
με εντολή του Προϊσταμένου της αρμόδιας Διεύθυνσης 
του Γενικού Λογιστηρίου του Κράτους προς την ΤΡΑΠΕ¬ 
ΖΑ ΕΛΛΑΔΟΣ και μετά την εισήγηση της ΥΠΑ. 

4. Προκειμένου η ΥΠΑ προβεί στην διερεύνηση υπο- 
βληθέντων αιτημάτων (εντός των χρονικών ορίων που κα¬ 
θορίζονται από την ίδια), αεροπορικών εταιρειών (ή του 
νόμιμου εκπροσώπου τους) σχετικά με επιστροφές αχρε¬ 
ωστήτως καταβληθέντων ποσών κατά περίπτωση είναι 
απαραίτητα τα ακόλουθα δικαιολογητικά: 

Α) για τις περιπτώσεις διπλοπληρωμής, αναριθμητι¬ 
σμού, αθροιστικού λάθους και λάθους εκ μεταφοράς πο¬ 
σού: 

α) Παραστατικό ΥΠΑ 

β) Δικαιολογητικά Πίστωσης ΤΡΑΠΕΖΑΣ ΕΛΛΑΔΟΣ 
γ) Δήλωση κατάθεσης 

Β) για τις περιπτώσεις διαφορών σε πτήσεις ως προς 
την κατηγοριοποίηση των επιβατών και τον αριθμό υπό¬ 
χρεων: 

α) παραστατικό ΥΠΑ 

β) Δικαιολογητικά Πίστωσης ΤΡΑΠΕΖΑΣ ΕΛΛΑΔΟΣ 

γ) Δήλωση κατάθεσης 

δ) αποκόμματα εισιτηρίων είτε 

ε) ονομαστικές καταστάσεις αναχωρούντων επιβατών 

ΑΡΘΡΟ 9 

ΚΑΤΑΣΤΑΛΤΙΚΟΣ ΕΛΕΓΧΟΣ 

Για τον κατασταλτικό έλεγχο της χρέωσης και είσπρα¬ 
ξης των εσόδων από Τ.Ε.Α.Α, παρελθόντων ετών, ή τρέ¬ 
χοντος έτους, αρμόδιοι είναι η ΥΠΑ (ΔΙΕΥΘΥΝΣΗ ΕΠΙΘΕ¬ 
ΩΡΗΣΗΣ) και οι αρμόδιες Υπηρεσίες του Υπουργείου Οι¬ 
κονομικών. 

ΑΡΘΡΟ 10 

ΑΠΑΛΛΑΓΕΣ - ΕΙΔΙΚΕΣ ΕΞΑΙΡΕΣΕΙΣ 
Α. ΑΠΑΛΛΑΓΕΣ 

Από την καταβολή του τέλους αυτού απαλλάσσονται 
βάσει του Ν.2892/01 (άρθρο 16) και του Ν.2963/01 (άρ¬ 
θρο 46) περί ρυθμίσεων ΤΕΑΑ οι αναχωρούντες επιβάτες: 

α.- από τους ελληνικούς αερολιμένες ηλικίας έως και 
πέντε (5) ετών 

β.- από / προς τους ελληνικούς αερολιμένες στους 
οποίους λειτουργούν αεροπορικές γραμμές που υπάγο¬ 
νται στο καθεστώς των διατάξεων του άρθρου 4 του κα¬ 
νονισμού 2408/1992 του Συμβουλίου της Ευρωπαϊκής 
Ένωσης (ΑΡΘΡΟ 7). 

Β. ΕΙΔΙΚΕΣ ΕΞΑΙΡΕΣΕΙΣ 

1. Από την καταβολή του τέλους αυτού εξαιρούνται από 
την υποχρέωση καταβολής του τέλους εκσυγχρονισμού 
και ανάπτυξης αερολιμένων οι παρακάτω κατηγορίες επι¬ 
βατών εμπορικών και ιδιωτικών αεροσκαφών: 


α.- Τα μέλη του πληρώματος των αεροσκαφών καθώς 
και τα μέλη του πληρώματος που επιβιβάζονται για ανά¬ 
ληψη υπηρεσίας σε άλλο σταθμό για αντικατάσταση των 
εν υπηρεσία πληρωμάτων. 

β.- Οι υπάλληλοι της Υπηρεσίας Πολιτικής Αεροπορίας 
για τις υπηρεσιακές τους μετακινήσεις. 

γ.- Οι επιβιβαζόμενοι με υπηρεσιακή εντολή (είτε από 
την ΥΠΑ είτε κατόπιν απαίτησης της εταιρείας) για τον 
έλεγχο της πτητικής ικανότητας του αεροσκάφους, του 
πληρώματος και των γραμμών. 

δ.- Επιβαίνοντες εκπαιδευτικών πτήσεων που πραγμα¬ 
τοποιούνται για την απόκτηση διπλώματος πιλότου ή τη 
βαθμονόμηση σε περίπτωση πληρώματος θαλάμου δια¬ 
κυβέρνησης του αεροσκάφους. 

ε.- Επιβάτες, έλληνες και αλλοδαποί, πτήσεων για μετα¬ 
φορά ασθενών που πραγματοποιούνται από κρατικούς 
φορείς (ΕΚΑΒ) ή για λογαριασμό κρατικών φορέων. 

στ.- Επιβάτες πτήσεων έρευνας και διάσωσης καθώς 
και επιβάτες έκτακτων πτήσεων που πραγματοποιούνται 
για μεταφορά θυμάτων (πχ. ναυαγοί, συγγενείς αυτών 
κα). 

ζ.- Επιβάτες που αφικνούνται σε αεροδρόμιο λόγω 
έκτακτης ανάγκης, βλάβης, κακών καιρικών συνθηκών ή 
άλλου γεγονότος ανωτέρας βίας, ανεξαρτήτως αν εξέλ¬ 
θουν τον τελωνειακό ελεγχόμενο χώρο ή αν συνεχίσουν 
το ταξίδι τους με άλλο αεροσκάφος την ίδια ή άλλη μέρα. 

2. Οι αεροπορικώς διερχόμενοι επιβάτες (Ιι-απείΙ-ΐι-απε- 
ϊθγ), εφόσον συνεχίζουν το ταξίδι τους εντός είκοσι τεσ¬ 
σάρων (24) ωρών, το οποίο και θα αποδεικνύεται με την 
προσκόμιση ενιαίου εισιτηρίου ή με το απόκομμα του ει¬ 
σιτηρίου της προηγούμενης ή της επόμενης διαδρομής, 
καταβάλλουν στο αεροδρόμιο αναχώρησης εφάπαξτο εν 
λόγω τέλος. 

ΑΡΘΡΟ 11 

ΓΕΝΙΚΕΣ ΡΥΘΜΙΣΕΙΣ 

1.0 συντονισμός των εμπλεκομένων Μονάδων της ΥΠΑ 
ως προς την χρέωση - είσπραξη και έλεγχο του ΤΕΛΟΥΣ 
ΕΚΣΥΓΧΡΟΝΙΣΜΟΥ ΚΑΙ ΑΝΑΠΤΥΞΗΣ ΑΕΡΟΛΙΜΕΝΩΝ 
καθορίζεται με απόφαση Διοικητού ΥΠΑ. 

2. Οι αναφερόμενες στις με αριθμό 11 του σκεπτικού 
Κοινές Υπουργικές Αποφάσεις περί Διαδικασιών είσπρα¬ 
ξης του Τέλους Εκσυγχρονισμού και Ανάπτυξης Αερο¬ 
δρομίων καταργούνται. 

3. Η παρούσα απόφαση να δημοσιευθεί στην Εφημερί¬ 
δα της Κυβερνήσεως και στις αγγελίες του Εγχειριδίου 
Αεροναυτιλιακών Πληροφοριών Ελλάδος (Α.Ι.Ρ 
ΘΒΕΕΘΕ) και να ανακοινωθεί σ’ όλα τα ενδιαφερόμενο 
μέρη. 

4. Η παρούσα απόφαση ισχύει από την ημερομηνία δη¬ 
μοσίευσής στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 15 Απριλίου 2002 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΓΕΩΡΓΙΟΣ ΦΛΩΡΙΔΗΣ ΧΡΙΣΤΟΣ ΒΕΡΕΛΗΣ 

Αριθ. 1179 (4) 

Έγκριση τροποποίησης τον κανονισμών αμοιβαίων κε¬ 
φαλαίων που διαχειρίζεται η εταιρεία «ΑΤΤΙΚΗ ΑΕΔΑΚ». 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Αποφ. 13/329/8.4.2002 Εκτελεστικής Επιτροπής) 

Αφού έλαβε υπόψη: 

1. Τις διατάξεις του άρθρου 23 του ν. 1969/1991 (ΦΕΚΑ 
167) «Εταιρείες επενδύσεων χαρτοφυλακίου, αμοιβαία 
κεφάλαια, διατάξεις εκσυγχρονισμού και εξυγιάνσεως 
της κεφαλαιαγοράς και άλλες διατάξεις» όπως ισχύει. 

2. Την απόφαση 1/71/2.4.1996 του Διοικητικού Συμβου¬ 
λίου της Επιτροπής Κεφαλαιαγοράς, με την οποία εξου¬ 
σιοδοτεί την Εκτελεστική Επιτροπή για τη λήψη αποφά¬ 
σεων, σύμφωνα με την παράγραφο 2 του άρθρου 78 του 
Ν. 1969/1991 (ΦΕΚΑ 167) «Εταιρείες επενδύσεων χαρτο¬ 
φυλακίου, αμοιβαία κεφάλαια, διατάξεις εκσυγχρονι¬ 
σμού και εξυγιάνσεως της κεφαλαιαγοράς και άλλες δια¬ 
τάξεις», όπως ισχύει. 

3. Τους κανονισμούς των παρακάτω αμοιβαίων κεφα¬ 
λαίων που διαχειρίζεται η εταιρεία «ΑΤΤΙΚΗ ΑΕΔΑΚ». 

4. Την από 21.3.2002 αίτηση της εταιρείας «ΑΤΤΙΚΗ ΑΕ¬ 
ΔΑΚ» με τους υποβληθέντες τροποποιημένους κανονι¬ 
σμούς των παρακάτω αμοιβαίων κεφαλαίων τους οποί¬ 
ους υπογράφει ο θεματοφύλακας «ΤΡΑΠΕΖΑ ΑΤΤΙΚΗΣ 
Α.Ε.». 

5. Σχετική εισήγηση του Δημητρίου Μαρίνου, αποφασί¬ 
ζει ομόφωνα: 

Εγκρίνει την τροποποίηση της παραγράφου 1 του άρ¬ 
θρου 11 των κανονισμών των αμοιβαίων κεφαλαίων: 

1. «ΑΤΤΙΚΗΣ ΜΕΤΟΧΙΚΟ ΕΣΩΤΕΡΙΚΟΥ», 

2. «ΑΤΤΙΚΗΣ ΜΙΚΤΟ ΕΣΩΤΕΡΙΚΟΥ» και 

3. «ΑΤΤΙΚΗΣ ΟΜΟΛΟΓΙΩΝ ΕΣΩΤΕΡΙΚΟΥ», 

που αφορά το ποσοστό αμοιβής της Α.Ε. Διαχειρίσεως. 

Η απόφαση αυτή να δημοσιευθεί στην Εφημερίδατης Κυ- 
βερνήσεως. 

Αθήνα, 12 Απριλίου 2002 
Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 


Αριθ. 2575 (5) 

Τροποποίηση κανονισμού σπουδών της Εθνικής Σχολής 
Δημόσιας Διοίκησης. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ 
ΕΘΝΙΚΟΥ ΚΕΝΤΡΟΥ ΔΗΜΟΣΙΑΣ ΔΙΟΙΚΗΣΗΣ 

Έχοντας υπόψη: 

1. Τις διατάξεις του Ν. 1388/83 «Ίδρυση Εθνικού Κέ¬ 
ντρου Δημόσιας Διοίκησης», όπως ισχύουν σήμερα. 

2. Τον κανονισμό σπουδών της ΕΣΔΔ ΦΕΚ 1562 
Β/22.11.2001. 

3. Την εισήγηση του Διευθυντή της ΕΣΔΔ αποφάσισε τα 
εξής: 

1. «Τροποποιείται η παρ. 4 του άρθρου 13 του κανονι¬ 
σμού Σπουδών ΕΣΔΔ ως ακολούθως: 

4. Το πειθαρχικό συμβούλιο συγκροτείται με απόφαση 
του ΔΣ του ΕΚΔΔ ύστερα από εισήγηση του Δ/ντή της 
Σχολής και αποτελείται από: 

α) Δύο διδάσκοντες της Σχολής που έχουν την ιδιότητα 
του καθηγητή ΑΕΙ, ΤΕΙ ή μόνιμου Δημοσίου Υπαλλήλου, 
διαφορετικών ειδικοτήτων. 

β) Ένα μέλος του Επιστημονικού Εκπαιδευτικού Συμ¬ 
βουλίου που έχειτην ιδιότητα του καθηγητή ΑΕΙ, ΤΕΙ ή μο¬ 
νίμου Δημοσίου Υπαλλήλου. 

γ) Έναν υπεύθυνο Τμήματος ΕΣΔΔ που έχειτην ιδιότη¬ 
τα του μόνιμου Δημοσίου Υπαλλήλου και 

δ) Έναν εκπρόσωπο των εκπαιδευομένων. 

Σε περίπτωση κατά την οποία ο σύλλογος των εκπαι- 
δευομένων δεν ορίσει τον εκπρόσωπό του στο πειθαρχι¬ 
κό συμβούλιο μέσα σε προθεσμία 20 ημερών από τη λή¬ 
ψη του σχετικού ερωτήματος το συμβούλιο συγκροτείται 
νομίμως μετά υπόλοιπα μέλη του. 

Από τις διατάξεις αυτής της απόφασης δεν προκαλείται 
δαπάνη εις βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Μαρτίου 2002 
Ο Πρόεδρος 
ΕΜΜ. Γ. ΦΡΑΓΚΟΥΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




